4 ISIGIDIMI SAMAXOSA, FEBRUARY 1, 1876.

ICAWA ETUNXA.

*{Rev. J. A. Chalmers.}*UMZEKELISO WONYANA OWALAHLA IKOWABO.

No IX.  
UKWAMKELWA KWAKE NGU YISE.

*Ute ke uyise ezicakeni zake, Rolani ingubo ende eyona intle, nimambatise, nifake umsesane esandleni sake nembadada ezinyaweni.* Luka xv. 22.

Sibe singati tina lomfaua njengokuba egodukile namhla ngowokuke abuzwe lento ayenzileyo. Uyise ngowokuke awuhlanganise umzi wake awabize amadoda amakulu ake ayipande lento ayenziweyo ngulo mntwana wake. Lomfana ebengowo kukabuzwe ukuba ebepina logama, esenza ntonina kwelozwe abebambelekulo; ebengowokuke amlandise uyise into ayenze yona impahla yake, abuxele obubuze bake apo ahlangene nabo, amcokisele zonke iudlela zake ukuze abe nokuyalwa atetiswe angayiqeli lento, ingabuye ipindwe lento ngubani womzi wake. Sibe singati tina uyise angaba uyalungisa nokuba usuke akateta kunyana wake wamyeka nje ayekuhlala paya endlwini yezicaka adle nazo, abe njengomnye wazo, asebenze imisebenzi esetyenzwa zizo ade amqonde lomntwana wake uhlobo alulo. Angaba uyalungisa nokuba akavumanga kumbona, kokukona woyaleka ayilable lentliziyo yokugeza; ngowokuke agxotwe, aviswe ubuhlungu, afundiswe lendawo yokokuba umntwana akanakufumane enze ngentando yake, enaye umzali abefanele ukumlulamela amhlonele ngenxa zonke. Ukuba ke wayenjenjalo lomzali nge ingabonakalanga eyona ndawo afuna u-Yesu Umsindisi wetu ukutyila yonango Tixo, ukuze bangabinakoyika aboni ukuguquka, bangabina kutandabuza besiti, azi siyakwamkelwa na? azi wosixolela na u-Tixo noko simonileyo kangakanana? akayikusigxota na kona sakuzincamela kuye? Akayikusizimela na sakubuyela kuye sisiti bawo sonile? konke okwenziwayo ngulomzali kulomntwana wake kusityilela oko ayakwenziwa kona umoni akuguqukela ku Tixo.

I—Ukuze ke ndifike kwilizwi lokuqala nditi, lomfaua ute akugoduka k*amkelwa kwaoko nguyise, njengoko anjalo.* Akatanga kulomntwana wake, akuseko nto ongaba usafuna yona wena apa; mhlenikweni wemkayo wemka nempahla yako yonke, akuseko nto iyeyako apa, wazahlula kwapela kum, nam ke sendizahlule kuwe akusemntwana wam, kum ngoku uselu njengomntu wasemzini, selingumkuluwe wako lowa endikoliweyo nguye kungoku, yena ungandilahlanga, yena ungandihlungisanga, yena ungaligxekanga igama lam. Nokuba ubute wandilahla bendiyakukuxolela oko, eyona ndawo ndiyiqumbeleyo bobubublwempu bako bobubuze bako. Akwaba bekuko nto uquba yona, akwaba bekuko nkomo uzizuzileyo wagoduka nazo. Oku unje andisazani nawe. Yiyonanto lonto ingacingwanga ingatetwanga ngulomzali. Wamkelwe enjengoko anjalo, enalomavumba ebangu abezalusa, enalomajacu angabufihliyo ubuze bake, enokokungcola okufike kwamenza into eyinqambi, kungabangako nto ake wayilungisa, kungabangako nto ayikupayo iyeyokumtenga uyise ukuze amxolele. Koko kuc'itakala konyana wake kokokuhambaze kwake, kokokunqina kwake, kokokukohlwa kwake liqinga lokwenza okubange ukuba lomzali asikwe yimfesane ngenxa yomntwana wake, okubange ukuba aye kumkaulela, awe entanyeni yake amange nokumanga oku. Usuke wati ukwamkelwa kwake ngati nguyena nyana ubemgcinile embekile uyise, ngati nguyena nyana ubengazanga enze nto iyeyokumqumbisa umzali wake, ngati nguyena nyana ubengazanga emke kowabo. Wabukwa lomfana, wabungezelwa ngu yise, wamkelwa ngengalo ezolulweyo, wagoduswa, wangeniswa ekaya waxolelwa

konke. Ngu Tixo ke lowo wenjenjalo kumoni olibonayo ityala lake ozililelayo izono zake, abuyele kuye. Akuko nto inokusiwa ngumoni ku Tixo engaba iyeyokumtenga. Umntu akanakuzihlaulela ityala lezono zake, akuko nto iyeyake anokuyibeka pambi ko Tixo ati, Ndingxengxezela ngalento, ndizililela ngalento ndize nayo. Angafanelana umoni eqube inkomo zake zonke wazibeka pambi ko Tixo wati, ndiyalihlaula ityala ngalempahla yam ipela, ndincama yona kunokuba undilahle, angafanelana umntu esiti ku Tixo, ndimntu utandazayo lemibla ndixolele ngenxa yezikungo zam, angafanelana esiti umntu makamkelwe kuba ezama ukukwenza okulungileyo, zizonanto ezo zingenakumxolelanisa u-Tixo nomoni. Yena uxolela ngesisa senceba yake umoni oselezifake emngcipekweni, oseleziva ukuba ngoselezakutshabalala. U-Tixo uxolela umoni oguqukayo ngenxa yomsebenzi wokusifela esenzelwa wona ngu Yesu. Akungabulungisa bamoni, akungamizamo yake, akungakuzitandazela kwake, akungazililo zake, akungazinyembezi zake, axolelwayo umoni ngu Tixo, kungobulungisa buka Kristu kungemigushanxa yake, kungezik'ungo zake, kungezikalo zake anako umoni nonjani ukuya ku Tixo ati Bawo ndonile ndixolele. Ke ekuyeni kwako ku Tixo kufuneka ukuba uye ulambata, uye uziva ukuba akunto uyimfama, ulambile, unxaniwe uhamba ze, ututunjelwa ngamanxeba ezono zako, kungeko nendawana le uzidumisa ngayo, kungeko nendawana le uzivayo ukuba ulungise ngayo, uye njengalo mfana yena wagodukayo waya kuyise eze kanye, into yokwambata engenayo, into eyinkomo engenayo, into eyimali engenayo, into ebulungisa engenayo, wati ke noko aliblwempu elimdaka waya walililela ityala lake ukuze ke amkelwe akuxolelwe konke ukona akwenzileyo.

II.—Ndifike ke kwilizwi lesibini nditi lomfana ufike *wambeswa nguyise.* Ute lomfana ukuzililela kuyise, Bawo ndonile kulo izulu nasemehlweni ako, andisafanele kubizwa ngonyana wako. Iteni ke londawo ukupendulwa kwayo? Njengokuba lomzali egidimile waya wamkaulela umntwan’ ake ezweni paya wamwola wamanga, ukupe zwi lini lilelokupendula lendawo ibekiswayo ngulomfana wake utshoyo? Hayi aliko usuke wati cwaka, zole tu, akayipendula nokuyipendula londawo. Akatanga, usitsho nje unyanisile, akatanga musa ukuba sayiteta lonto, akatanga, ewe ndiyalixa elozwi, ke, ndiyaqonda ukuba ukukuliswe yintliziyo yobuntwana, akatanga ayiseyani lonto uyitetayo seyipelile yonke lonto kum, intliziyo ixolile ufikile nje namhla. Hayi akaliguqulanga lomzali elozwi; engalipenduli nje ke unantoni? Kungokuba ulivile, Kungokuba linyanisile, kungokuba libe lilelokutetwa kakade ngulomntwana wake, kungokuba lomfana ebefanele namhla ukuyityila kakuhle yonke into ayenzileyo nayivayo. Uyise akanakuti ubulungisile, akanakuti ndiyayigeima yonke lonto uyenzileyo. Kokukona amtetisayo kakuhle engampenduli nje engamniki zwi nje, engaliguquli nje elilizwi lomntwana wake; okukungayingeni kwalomzali lendawo ayipendule ngezwi kukumluleka umntwana wake, kukumohlwaya kukumtetisa, kukumgweba, kukulivuma ityala lomfana wake ubukulu balo. Ukwenjenjalo ke no Tixo ukumpendula umoni ozililelayo izono zake. Akuba umoni eguqa ngamadolo ebandezelekile zizono zake, eta’ruzisa eyipalaza intliziyo yake, akuvakali sandi sivel’ ezulwini siti, Mntwanam izono zako uzixolelwe, ityala lako lipelisiweyonwaba wamkelwe, Hayi kusukekubekwayilento kwaba yiyo kulomfana owati akafumana zwi kuyise akuti, Bawo ndonile kulo izulu nasemehlweni ako andisafanele kubizwa ngonyana wako. Ke nakuba lomzali engampendulanga ngazwi lonyana wake akutsho umpendule noko ngento awayenzayo. Kuba watini? *“Rolani ingubo ende eyona intle ni-*